รัฐบาลไทย-ข่าวทำเนียบรัฐบาล-ปลัด มท. ตรวจเยี่ยมโครงการ "วัด ประชา รัฐ สร้างสุข" วัดบ้านเจียง เน้นย้ำ "บ้านเมืองจะอยู่ได้ด้วยพวกเราทุกคน" ผู้ว่าฯ-นายอำเภอ-นายก อปท. ต้องเป็น "ผู้นำต้องทำก่อน" ทำหน้าที่ของตนเอง
วันพฤหัสบดีที่ 14 ธันวาคม 2566
14/12/2566
ปลัด มท. ตรวจเยี่ยมโครงการ "วัด ประชา รัฐ สร้างสุข" วัดบ้านเจียง เน้นย้ํา "บ้านเมืองจะอยู่ได้ด้วยพวกเราทุกคน" ผู้ว่าฯ-นายอําเภอ-นายก อปท. ต้องเป็น "ผู้นําต้องทําก่อน" ทําหน้าที่ของตนเอง
ปลัด มท. ตรวจเยี่ยมโครงการ "วัด ประชา รัฐ สร้างสุข" วัดบ้านเจียง เน้นย้ํา "บ้านเมืองจะอยู่ได้ด้วยพวกเราทุกคน" ผู้ว่าฯ-นายอําเภอ-นายก อปท. ต้องเป็น "ผู้นําต้องทําก่อน" ทําหน้าที่ของตนเองให้สมบูรณ์ ดึงดูดทุกภาคส่วนร่วมเป็นผู้เสียสละ สร้างสิ่งที่ดี
ปลัด มท. ตรวจเยี่ยมโครงการ "วัด ประชา รัฐ สร้างสุข" วัดบ้านเจียง เน้นย้ํา "บ้านเมืองจะอยู่ได้ด้วยพวกเราทุกคน" ผู้ว่าฯ-นายอําเภอ-นายก อปท. ต้องเป็น "ผู้นําต้องทําก่อน" ทําหน้าที่ของตนเองให้สมบูรณ์ ดึงดูดทุกภาคส่วนร่วมเป็นผู้เสียสละ สร้างสิ่งที่ดีให้เกิดขึ้นในพื้นที่อย่างยั่งยืน
วันนี้ (14 ธ.ค. 66) เวลา 12.20 น. ที่วัดบ้านเจียง (วัดเจียง) ต.ช่างเคิ่ง อ.แม่แจ่ม จ.เชียงใหม่ นายสุทธิพงษ์ จุลเจริญ ปลัดกระทรวงมหาดไทย ตรวจเยี่ยมการขับเคลื่อนโครงการ "วัด ประชา รัฐ สร้างสุข" โดยมี นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการปกครอง นายขจร ศรีชวโนทัย อธิบดีกรมส่งเสริมการปกครองท้องถิ่น นายไชยวัฒน์ จุนถิระพงศ์ อธิบดีกรมป้องกันและบรรเทาสาธารณภัย นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ นายบุญธรรม หอไพบูลย์สกุล รองอธิบดีกรมที่ดิน นายวิฑูรย์ นวลนุกูล รองอธิบดีกรมการพัฒนาชุมชน ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายอรรถวุฒิ พึ่งเนียม ปลัดจังหวัดเชียงใหม่ ผู้บริหารกรม และหน่วยงานรัฐวิสาหกิจ ร่วมลงพื้นที่ โดยมี นายสุระวุธ จันทร์งาม นายอําเภอแม่แจ่ม พร้อมด้วยปลัดอําเภอ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น อส. และภาคีเครือข่าย ร่วมให้การต้อนรับ โดยได้รับเมตตาจาก พระครูมงคลวิสิฐ เจ้าคณะอําเภอแม่แจ่ม เจ้าอาวาสวัดบุปผาราม พระครูวีรกิจสุนทร รองเจ้าคณะตําบลช่างเคิ่ง เขต 1 เจ้าอาวาสวัดบ้านเจียง ร่วมต้อนรับ
โอกาสนี้ นายสุทธิพงษ์ จุลเจริญ ปลัดกระทรวงมหาดไทย และคณะ รับชมการแสดงฟ้อนแม่ระมิงค์ โดยเครือข่ายผู้นําสตรีอําเภอแม่แจ่ม และเข้ากราบสักการะพระเจ้าแสนตอง พระพุทธรูปศักดิ์สิทธิ์คู่บ้านคู่เมืองอําเภอแม่แจ่ม กราบนมัสการ พระครูวีรกิจสุนทร รองเจ้าคณะตําบลช่างเคิ่ง เขต 1 เจ้าอาวาสวัดเจียง แล้วเดินสักการะปูชนียวัตถุ ชมการสาธิตงานหัตถกรรมของสามเณรโรงเรียนแม่แจ่มปริยัติศึกษาภายในบริเวณวัด และร่วมพบปะ มอบนโยบายแก่คณะกรรมการขับเคลื่อนโครงการ วัด ประชา รัฐ สร้างสุข อําเภอแม่แจ่ม และคณะกรรมการระดับตําบล ทุกตําบล พร้อมเยี่ยมชมอาคารสมุนไพร 1 อปท. 1 สวนสมุนไพร ชมการแปรรูปโรงอบยา หมอสมุนไพรอําเภอแม่แจ่ม เยี่ยมชมหลุมพอเพียง ถังขยะเปียกลดโลกร้อน สวนสมุนไพร และไม้นานาพันธุ์ตามโครงการอนุรักษ์พันธุกรรมพืชอันเนื่องมาจากพระราชดําริสมเด็จพระเทพรัตนราชสุดาฯ สยามบรมราชกุมารี และร่วมกิจกรรมทําหลุมพอเพียง และถังขยะเปียกลดโลกร้อน กิจกรรมปลูกผักสวนครัว และเยี่ยมชมนิทรรศการการพัฒนาคุณภาพชีวิตของชาวแม่แจ่มด้านสาธารณสุข (การแพทย์ฉุกเฉิน การคลอดก่อนกําหนด) การสาธิตกระบวนการดําเนินงานด้านการศึกษา (หนูน้อยจักรยานขาไถ การบริหารจัดการด้านการศึกษาของศูนย์เด็กเล็ก) การจัดการด้านสิ่งแวดล้อม (ตลาดนัดขยะ การแยกขยะ 3Rs และการทําบ่อดักไขมัน (DIY)) และด้านโครงสร้างพื้นฐาน ซึ่งมีการนําเสนอปัญหาและความต้องการของพื้นที่ โดยผู้บริหาร อปท.
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยให้ความสําคัญและมุ่งหนุนเสริมให้ผู้ว่าราชการจังหวัดและนายอําเภอเป็น "ผู้นํา" เป็นนายกรัฐมนตรีของจังหวัด อําเภอ ผู้ดึงเอาความรักความสามัคคีของทุกภาคีเครือข่าย มาช่วยกัน Change for Good ทําหน้าที่บําบัดทุกข์ บํารุงสุข ประชาชน ในพื้นที่จังหวัด/อําเภอ อย่างสมบูรณ์ ซึ่งผู้นําจะทํางานให้สําเร็จด้วยตัวคนเดียวไม่ได้ ต้องให้ความสําคัญกับการทํางานแบบบูรณาการ ภายใต้ชื่อ "จังหวัด/อําเภอ บําบัดทุกข์ บํารุงสุข แบบบูรณาการอย่างยั่งยืน" และขยายผลไปยังตําบล/หมู่บ้าน/ชุมชน บําบัดทุกข์ บํารุงสุข แบบบูรณาการอย่างยั่งยืน ซึ่งท้ายที่สุดจะเกิดคุณภาพชีวิตที่ดีอย่างยั่งยืนกับประชาชน อันสอดคล้องกับแนวพระดําริของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ตรัสว่า "หน้าที่ของคนมหาดไทย คือ การทําให้ทุกหมู่บ้าน/ชุมชน เป็น "หมู่บ้านยั่งยืน (Sustainable Village)"" ถ้าเราทําให้ทั้ง 80,000 หมู่บ้านเป็นหมู่บ้านยั่งยืน คุณภาพชีวิตของประชาชนทั้ง 20 กว่าล้านครัวเรือนก็จะดีขึ้นอย่างยั่งยืน อันมีนัยสําคัญว่า "ประเทศไทยก็จะเป็นประเทศที่มีคุณภาพชีวิตที่ดีอย่างยั่งยืน"
นายสุทธิพงษ์ จุลเจริญ ปลัดกระทรวงมหาดไทย ได้กล่าวอีกว่า งานเชิงคุณภาพหากทําโดยข้าราชการมักจะไม่สําเร็จ เพราะข้าราชการมีการเกษียณอายุ มีการสลับปรับเปลี่ยนตําแหน่ง เลื่อนตําแหน่ง จึงต้องน้อมนําหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงถอดบทเรียนจากโครงการอันเนื่องมาจากพระราชดําริกว่า 5,151 โครงการ ด้วยการทํางานแบบบูรณาการ "ทีมงาน" จาก 7 ภาคีเครือข่าย คือ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน และต้องมีการพูดคุยเป็นประจําอย่างสม่ําเสมอ มีวาระการพูดคุยที่แน่นอน อย่างน้อยเดือนละ 1 ครั้ง และมีการพูดคุย แลกเปลี่ยน เสนอแนะกันอย่างจริงจัง เพื่อให้เกิดแนวทางตามหลัก "ร่วมคิด ร่วมพูดคุย ร่วมทํา และร่วมรับประโยชน์" ซึ่งกระทรวงมหาดไทยได้รับเมตตาจากคณะสงฆ์เป็นหลักชัยในการร่วมเป็นภาคีเครือข่ายการเสริมสร้างคุณภาพชีวิตที่ดีอย่างยั่งยืนให้กับพี่น้องประชาชนคนไทย เป็นศูนย์รวมจิตใจ และเป็นผู้มีจิตใจอยากจะช่วยเหลือสงเคราะห์ญาติโยม เป็น "ครู คลัง ช่าง หมอ" และชีวิตของพวกเราทุกคนก็ผูกพันกับพระมาโดยตลอด อันเป็นเจตนารมณ์ที่สําคัญของกระทรวงมหาดไทยและคณะสงฆ์ ได้แก่ MOU บทบาทในการเกื้อหนุนระหว่างวัดและชุมชนให้มีความสุขอย่างยั่งยืน ซึ่งได้รับเมตตาจากเจ้าประคุณสมเด็จพระมหาธีราจารย์ กรรมการมหาเถรสมาคม ประธานกรรมการฝ่ายสาธารณสงเคราะห์ของมหาเถรสมาคม MOU โครงการวัด ประชา รัฐ สร้างสุข โดยได้รับเมตตาจากเจ้าประคุณสมเด็จพระมหาวีรวงศ์ กรรมการมหาเถรสมาคม ประธานกรรมการฝ่ายสาธารณูปการของมหาเถรสมาคม และ MOU ขับเคลื่อนโครงการหมู่บ้านรักษาศีล 5 ซึ่งมีเจ้าประคุณสมเด็จพระมหารัชมงคลมุนี กรรมการมหาเถรสมาคม ประธานอํานวยการโครงการ เป็นหลักชัยร่วมกับผู้นําศาสนาทุกศาสนา ทําให้พี่น้องประชาชนอยู่ในศีลในธรรมของศาสนาที่นับถือ เป็น "หมู่บ้านคุณธรรม" ทุกคนตั้งมั่นอยู่ในความดี ทําให้พี่น้องประชาชนมีความเข้มแข็ง สามารถดูแลตนเอง ครอบครัว และดูแลสังคมให้มีความอุดมสมบูรณ์พูนสุขโดยถ้วนหน้ากัน ซึ่งทั้งหมดนี้ฝ่ายบ้านเมือง ทั้งนายอําเภอ ปลัดอําเภอ ผู้บริหารองค์กรปกครองส่วนท้องถิ่น ต้องเป็นกําลังสําคัญในการอุปัฏฐาก บูรณาการงานร่วมกับคณะสงฆ์ โดยใช้ระเบียบของทางราชการที่เกี่ยวข้องมาหนุนเสริมการขับเคลื่อนงานเพื่ออํานวยประโยชน์สุขแก่ประชาชน เช่น การแก้ไขปัญหาความยากจนและความเดือดร้อนของประชาชนตามระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอํานาจหน้าที่ขององค์กรปกครองส่วนท้องถิ่น พ.ศ. 2566 เป็นต้น" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ําว่า บ้านเมืองจะอยู่ได้ด้วยพวกเราทุกคนที่ต้องช่วยกันคิด ช่วยกันนําเสนอ กําหนดเป้าหมาย ความต้องการ ช่วยกันคิดแก้ไขปัญหา ช่วยกันหาแนวทางไปสู่เป้าหมาย และช่วยกันทําด้วยความรักสามัคคี เพื่อท้ายที่สุดทุกคนก็จะช่วยกันรับประโยชน์ รับความสุข ทั้งนี้ หากพวกเราทุกคนทําหน้าที่ของเราอย่างสมบูรณ์ ผู้บริหารองค์กรปกครองส่วนท้องถิ่นทําหน้าที่ดูแลบริหารจัดการบริการสาธารณะให้กับประชาชนอย่างครบถ้วน ข้าราชการทําหน้าที่เป็นข้าราชการที่ดีในพระบาทสมเด็จพระเจ้าอยู่หัว โดยน้อมนําพระราชปณิธานที่พระราชทานพระราชดํารัสไว้ว่า "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" มาเป็นกรอบแนวคิดในการทํางานอันสอดคล้องกับพระดําริ "หมู่บ้านยั่งยืน" ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ด้วยการที่ "ทีมงานทุกระดับ" เป็น "ผู้นําต้องทําก่อน" ทั้งผู้นําศาสนา และผู้นําของประชาชน พุ่งเป้าแก้ไขปัญหาความยากจนและความเดือดร้อนทุกเรื่องให้กับพี่น้องประชาชน ทั้งในมิติยาฝรั่ง คือ การบรรเทาความเดือดร้อนในเบื้องต้น และมิติยาไทย คือ การทําให้เกิดความสุขและคุณภาพชีวิตที่ดีอย่างยั่งยืน อาทิ การซ่อม/สร้างบ้านเรือนให้คนด้อยโอกาสในสังคม และส่งเสริมให้ยึดหลักการพึ่งพาตนเองตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เลี้ยงเป็ด เลี้ยงไก่ เลี้ยงปลา เลี้ยงกบ และน้อมนําพระราชดําริเสริมสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรัก ปลูกผักกินเอง" ด้วยการปลูกพืชผักสวนครัว พืชสมุนไพร ไว้บริเวณรอบบ้าน ซึ่งจะทําให้เรามีสุขภาพแข็งแรงเพราะเราปลูกโดยไม่ใช้สารเคมี โดยสิ่งเหล่านี้จะทําให้สิ่งที่ดีในอดีตกลับคืนมา คือ บ้านเมืองเรามีความสะอาด มีความปลอดภัย คนมีความร่มเย็นเป็นสุข ดัง 8 ตัวชี้วัด ได้แก่ 1) ด้านที่อยู่อาศัย 2) ด้านความมั่นคงทางอาหาร 3) ด้านความสะอาด 4) ด้านความสามัคคี 5) ด้านความร่วมมือ 6) ด้านการปฏิบัติตามหลักศาสนา ประเพณี วัฒนธรรม และการแสดงความจงรักภักดีต่อสถาบันพระมหากษัตริย์ 7) ด้านความมั่นคงปลอดภัย 8) ด้านการมีน้ําสะอาดสําหรับใช้ในการอุปโภคบริโภค ซึ่งสิ่งเหล่านี้ "เป้าหมายที่สําคัญที่สุดอยู่ที่หมู่บ้าน" และขอถวายกําลังใจแด่เจ้าอาวาสวัดบ้านเจียง และขอชื่นชมเครือข่ายแพทย์สมุนไพรอําเภอแม่แจ่มในการจัดพิมพ์ "ตํารายาสมุนไพร 4 ภาษา" ซึ่งตํารายาสมุนไพร ยาพื้นบ้านนั้น มีความสําคัญ เป็นตํารับตํารายาแห่งความยั่งยืน เพราะเรื่องยาสมุนไพร เราสามารถทําได้ตั้งแต่ต้นน้ํา กลางน้ํา และปลายน้ํา ช่วยกันทําหน้าที่ของพวกเราให้สมบูรณ์และหนุนเสริมบทบาทคณะสงฆ์ เพื่อช่วยทําให้ประชาชนในพื้นที่ได้มีคุณภาพชีวิตที่ดีอย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอให้ทุกคนตั้งมั่นในพระราชปณิธานของพระบาทสมเด็จพระเจ้าอยู่หัว เป็นผู้นําที่มีใจเสียสละ มีจิตอาสา มีรังสีแห่งความดีดึงดูดให้คนในสังคมรวมกลุ่มช่วยกันทําความดี ทําสิ่งที่ดีให้กับพื้นที่ มีความเข้าใจ เข้าถึง ใกล้ชิดคนในพื้นที่ และช่วยกันทํางานพัฒนาตามหลักการทรงงานอันจะทําให้งานเกิดความสําเร็จอย่างยั่งยืน
พระครูวีรกิจสุนทร กล่าวว่า วัดบ้านเจียงขับเคลื่อนโครงการวัด ประชา รัฐ สร้างสุข ใช้วัดเป็นศูนย์กลางการขับเคลื่อนเพื่อหนุนเสริมสร้างชีวิตที่ดีให้กับประชาชนตั้งแต่เด็กเล็กถึงผู้สูงอายุ เป็นหน่วยอบรมประชาชนประจําตําบล (อ.ป.ต.) ตามกรอบการดําเนินงาน 8 ด้าน คือ ศีลธรรมและวัฒนธรรม สุขภาพอนามัย สัมมาชีพ สันติสุข ศึกษาสงเคราะห์ สาธารณสงเคราะห์ กตัญญูกตเวทิตาธรรม สามัคคีธรรม ซึ่งขับเคลื่อนกิจกรรมต่าง ๆ ทั้งด้านศีลธรรมจริยธรรม มีกิจกรรมธรรมะสัญจร ส่งเสริมอาชีพ ส่งเสริมการศึกษาสงเคราะห์ สาธารณสงเคราะห์ สร้างสิ่งที่เป็นประโยชน์ สร้างสันติสุข สร้างความผาสุกให้กับชุมชน/สังคม และได้มีการจัดทําบันทึกข้อตกลงความร่วมมือ (MOU) โครงการวัด ประชา รัฐ สร้างสุข เพื่อการพัฒนาที่ยั่งยืน ระยะ 5 ปี (พ.ศ. 2566-2570) โดยมีวัตถุประสงค์เพื่อดําเนินโครงการวัด ประชา รัฐ สร้างสุข พัฒนาวัดด้วยแนวทาง 3-5-7-9 คือ 3 พันธกิจ 5 ส 7 ขั้นตอน 9 พื้นที่ ที่ทุกภาคส่วนมีส่วนร่วมเพื่อการจัดสิ่งแวดล้อมที่เอื้อต่อสุขภาพรวมถึงกิจกรรมเชิงพุทธ โดยจะก่อให้เกิดความเชื่อมโยงและสัมพันธภาพที่ดีระหว่างวัดกับชุมชน ทําให้พระมีสุขภาพแข็งแรง วัดมีความมั่นคง ชุมชนมีความเข้มแข็งสืบไป ด้วยการน้อมนําหลักปรัชญาของเศรษฐกิจพอเพียง ทั้งการปลูกพืชสมุนไพรแปลงเป็นยา และปลูกพืชผักสวนครัว ผักปลอดสารเคมี ทั้งนี้ คนเราต้องใช้ชีวิตด้วยการทําคุณประโยชน์ 2 อย่าง คือ 1) ต้องทําคุณประโยชน์เพื่อส่วนรวม เพราะการช่วยกันแบบองค์รวมงานจะสําเร็จ ยังผลให้ท้องถิ่นและหมู่บ้านมีความเจริญ และ 2) ต้องทําคุณประโยชน์เพื่อส่วนตน ด้วยการเจริญสติ สมาธิ และปัญญา ซึ่งหากเราทําทั้งสองอย่างควบคู่กันก็จะถือว่าเราเป็นมนุษย์ที่สมบูรณ์แบบ